ଜୟା କିଶୋରୀ ଗୋଟିଏ ପ୍ରବଚନ ପାଇଁ ନିଅନ୍ତି ଏତିକି ମୁଲ୍ୟ ! ଆସନ୍ତୁ ଜାଣିବା..... - Enews online\nଜୟା କିଶୋରୀ ଗୋଟିଏ ପ୍ରବଚନ ପାଇଁ ନିଅନ୍ତି ଏତିକି ମୁଲ୍ୟ ! ଆସନ୍ତୁ ଜାଣିବା.....\nOctober 26, 2020 P Kumar ବିବିଧ 0\nପ୍ରସିଦ୍ଧ ପ୍ରବଚନକାର ତଥା ଭଜନ ଗାୟିକ ଜୟା କିଶୋରୀ ମଧ୍ୟ ସୋସିଆଲ ମିଡିଆରେ ବହୁତ ସକ୍ରିୟ ରହିଥାନ୍ତି । ଏହା ମାଧ୍ୟମରେ ସେ ତାଙ୍କ ଭକ୍ତଙ୍କ ସମସ୍ୟା ଏବଂ ପ୍ରଶ୍ନ ଶୁଣନ୍ତି ଏବଂ ସେମାନଙ୍କୁ ସଠିକ୍ ସମାଧାନ ପ୍ରଦାନ କରନ୍ତି । କହିରଖୁଛୁ ଯେ ସେ ଏହା ସହ ଜଡିତ ଭିଡିଓ ଗୁଡ଼ିକୁ ମଧ୍ୟ ନିଜ ୟୁଟ୍ୟୁବ୍ ଚ୍ୟାନେଲରେ ଅପଲୋଡ କରନ୍ତି । ତାଙ୍କର ୟୁଟ୍ୟୁବ୍ ଚ୍ୟାନେଲର ନାମ 'ଆଇ ଏମ ଜୟା କିଶୋରୀ' ଅଟେ । ତାଙ୍କର ଭିଡିଓକୁ ବ୍ୟବହାରକାରୀ ମାନଙ୍କ ଦ୍ୱାରା ବହୁତ ପସନ୍ଦ କରାଯାଏ ।\nନିକଟରେ ତାଙ୍କ ୟୁଟ୍ୟୁବ୍ ଚ୍ୟାନେଲରେ ଏହି ଅଭିଯାନ ସହିତ ଜଡିତ ଏକ ଭିଡିଓ ସେୟାର କରାଯାଇଥିଲା । ଭିଡିଓରେ ଜଣେ କମ୍ ବୟସର ଭକ୍ତ ତାଙ୍କୁ ପ୍ରଶ୍ନ ପଚାରିଥିବାର ନଜର ଆସିଥିଲେ । ୟୁଗ୍ ନାମକ ଏହି ଭକ୍ତ ତାଙ୍କୁ ଏପରି ପ୍ରଶ୍ନ ପଚାରିଥିଲେ ଯେ ସେ ମଧ୍ୟ ଆଶ୍ଚର୍ଯ୍ୟଚକିତ ହୋଇ ଯାଇଥିଲେ ।\nୟୁଗ୍ ନାମକ ଜଣେ ଛୋଟ ବାଳକ କିଶୋରୀଜୀଙ୍କୁ ପଚାରିଥିଲେ ଯେ ପ୍ରବଚନକାର କିପରି ହୋଇପାରିବା । ଏହାର ଉତ୍ତରରେ କିଶୋରୀ ଜୀ କହିଥିଲେ ଯେ କୌଣସି ବ୍ୟକ୍ତିଙ୍କୁ ଜୀବନରେ କିଛି ହେବାକୁ ହେଲେ ସର୍ବପ୍ରଥମେ କିଛି କଥାର ଧ୍ୟାନ ନେବାକୁ ପଡିଥାଏ । ଯେଉଁଥିରେ ସର୍ବପ୍ରଥମ କଥା ଜଣେ ଭଲ ଗୁରୁଙ୍କର ମାର୍ଗଦର୍ଶନକୁ କୁହାଯାଏ । କାରଣ ଗୁରୁଙ୍କ ବିନା ଆମକୁ ଠିକ୍ ଏବଂ ଭୁଲ୍ ବିଷୟରେ ଜଣାପଡ଼େ ନାହିଁ । ସେ ଆମକୁ ସଠିକ୍ ଦିଗ ପ୍ରଦର୍ଶନ କରନ୍ତି ।\nଏଥି ସହିତ ଦ୍ୱିତୀୟ କଥାରେ ସେ ନିଜକୁ ଗୁରୁଙ୍କ ଯୋଗ୍ୟ ହେବାକୁ କହିଥିଲେ । ତାଙ୍କର କହିବା ଅନୁଯାୟୀ ଅନେକ ଲୋକ ଗୁରୁଙ୍କ କଥାକୁ ଅଣଦେଖା କରିଦିଅନ୍ତି । ସେଥିପାଇଁ ଜଣେ ବ୍ୟକ୍ତିଙ୍କୁ ସର୍ବପ୍ରଥମେ ନିଜକୁ ଏଥିପାଇଁ ଯୋଗ୍ୟ କରିନେବା ଉଚିତ ଏବଂ ଗୁରୁଙ୍କ ପ୍ରତ୍ୟେକ ଆଦେଶକୁ ପାଳନ କରିବା ଉଚିତ ।\nକିଶୋରୀ ଜୀ ତୃତୀୟ ଏବଂ ସବୁଠାରୁ ଗୁରୁତ୍ୱପୂର୍ଣ୍ଣ କଥା ପରିଶ୍ରମକୁ କହିଛନ୍ତି । ତାଙ୍କର ବିଶ୍ୱାସ ଅନୁଯାୟୀ କୌଣସି ବ୍ୟକ୍ତି ପରିଶ୍ରମ ବିନା କୌଣସି କାର୍ଯ୍ୟରେ ସଫଳ ହୋଇପାରିବେ ନାହିଁ । ଅନ୍ୟପକ୍ଷରେ, ଯଦି କୌଣସି ବ୍ୟକ୍ତି ପ୍ରବଚନକାର ହେବାକୁ ଚାହାଁନ୍ତି, ତେବେ ତାଙ୍କୁ ସମସ୍ତ ମହାନ ସାଧୁ ଏବଂ ଭଗବାନଙ୍କ କାହାଣୀ ସମ୍ବନ୍ଧୀୟ ପୁସ୍ତକ ପଢିବା ଉଚିତ । ଯେପର୍ଯ୍ୟନ୍ତ ବ୍ୟକ୍ତି ନିଜର ଜ୍ଞାନକୁ ବୃଦ୍ଧି କରିବେ ନାହିଁ, ସେପର୍ଯ୍ୟନ୍ତ ସେ ଅନ୍ୟମାନଙ୍କୁ ପ୍ରବଚନ ଶୁଣାଇବାରେ ଯୋଗ୍ୟ ହୋଇପାରିବେ ନାହିଁ । ଚତୁର୍ଥ ଏବଂ ଶେଷ କଥାକୁ ବର୍ଣ୍ଣନା କରି କିଶୋରୀ ଜୀ କହିଥିଲେ ଯେ ପ୍ରତ୍ୟେକ ବ୍ୟକ୍ତିକୁ ଅନ୍ୟ କିଛି ହେବା ପୂର୍ବରୁ ଜଣେ ଭଲ ମଣିଷ ହେବା ଆବଶ୍ୟକ । କାରଣ ଜଣେ ଭଲ ମଣିଷ କେବଳ ଏକ ସଠିକ୍ ମୁଲ୍ୟରେ କୌଣସି ଭଲ କାମ କରିପାରିବ । ଭଲ ବ୍ୟକ୍ତିତ୍ୱର ବ୍ୟକ୍ତିଙ୍କୁ ପ୍ରତ୍ୟେକ ସ୍ଥାନରେ ସଫଳତା ମିଳିଥାଏ ।\n୭ ବର୍ଷ ବୟସରୁ ଗାନ କରନ୍ତି ଭଜନଃ-\nଜୟା କିଶୋରୀ ଜଣେ ପ୍ରବଚନକାର ଏବଂ ଭଜନ ଗାୟିକା ଅଟନ୍ତି । ଯିଏ ନିଜର ପ୍ରେରଣାଦାୟକ ଭାଷଣ ଏବଂ ଭକ୍ତି ଆଲବମ୍ ପାଇଁ ପ୍ରସିଦ୍ଧ ଅଟନ୍ତି । ୧୩ ଜୁଲାଇ ୧୯୯୫ ମସିହାରେ କିଶୋରୀ ଜୀ ଜନ୍ମଗ୍ରହଣ କରିଥିଲେ । ୭ ବର୍ଷ ବୟସରେ ଜୟା କିଶୋରୀ ଭଜନ ମାଧ୍ୟମରେ ଠାକୁରଙ୍କୁ ପ୍ରସନ୍ନ କରିବାକୁ ଲାଗି ପଡିଥିଲେ । ସେ କୋଲକାତାରେ ବସନ୍ତ ମହୋତ୍ସବ ମାଧ୍ୟମରେ ସତସଙ୍ଗରେ ଗୀତ ଗାଇଥିଲେ । ମାତ୍ର ୯ ବର୍ଷ ବୟସରେ ଜୟା କିଶୋରୀ ସଂସ୍କୃତରେ ଲିଙ୍ଗାଷ୍ଟକମ୍, ଶିବ-ତାଣ୍ଡବ ସ୍ରୋତମ୍ , ରାମାଷ୍ଟକମ୍ ଆଦି ଅନେକ ସ୍ରୋତର ଭଜନ ଗାଇବା ଆରମ୍ଭ କରିଥିଲେ । ତା'ପରେ ୧୦ ବର୍ଷ ବୟସରେ ସେ ଏକୁଟିଆ ସୁନ୍ଦରକାଣ୍ଡ ଗାନ କରିଥିଲେ । ଯାହାକୁ ଲୋକମାନେ ବହୁତ ପସନ୍ଦ କରିଥିଲେ ।\nସେ ଅନେକ ଭକ୍ତି ଆଲବମକୁ ନିଜ ସ୍ୱର ଦେଇଛନ୍ତି । ଜୟା କିଶୋରୀ 'ନାନୀ ବାଇ କା ମାୟରା, 'ନରସି କା ଭାତ' କାର୍ଯ୍ୟକ୍ରମ କରନ୍ତି । ତାଙ୍କୁ ପ୍ରାଥମିକ ଶିକ୍ଷା ଦେଇଥିବା ଗୁରୁ ଗୋବିନ୍ଦ ରାମ ମିଶ୍ର ତାଙ୍କର ରାଧା ନାମ ରଖିଥିଲେ । ଏଥିସହ ଶ୍ରୀକୃଷ୍ଣଙ୍କ ପ୍ରତି ତାଙ୍କର ପ୍ରେମକୁ ଦୃଷ୍ଟିରେ ରଖି ସେ "କିଶୋରୀଜୀ" ଉପାଧି ଜୟା କିଶୋରୀଙ୍କୁ ଦେଇଥିଲେ ।\n'ପିଟିଭି ହିନ୍ଦୁସ୍ତାନ' ନାମକ ଏକ ଚ୍ୟାନେଲ ଜୟା କିଶୋରୀଙ୍କ ବୁକିଂ କାର୍ଯ୍ୟାଳୟର ଜଣେ କର୍ମଚାରୀଙ୍କ ସହ କଥାବାର୍ତ୍ତା କରିଥିବା ନେଇ ଦାବି କରିଥିଲା ଯେ କିଶୋରୀ ଜୀ ଗୋଟିଏ ପ୍ରବଚନ ଦେବାପାଇଁ କେତେ ଟଙ୍କା ନିଅନ୍ତି । ଏହାଦ୍ୱାରା ମିଳିଥିବା ସୂଚନା ଅନୁଯାୟୀ , କିଶୋରୀ ଜୀ ଗୋଟିଏ ପ୍ରବଚନ ପାଇଁ ୯ ଲକ୍ଷ ୫୦ ହଜାର ଟଙ୍କା ନେଇଥାନ୍ତି। ଏହି ଟଙ୍କାର ଅଧା ଅର୍ଥାତ ୪ ଲକ୍ଷ ୨୫ ହଜାର ଟଙ୍କା ପ୍ରବଚନ ପୂର୍ବରୁ ନେଇଥାନ୍ତି । ଆଉ ଅଧା ଟଙ୍କା ପ୍ରବଚନ ପରେ ନେଇଥାନ୍ତି ।\nବ୍ୟକ୍ତିଗତ ଜୀବନରେ ଅତ୍ୟନ୍ତ ରୋମାଣ୍ଟିକ୍ ଅଟନ୍ତି ରିଦ୍ଧିମାନ ସାହା, ୪ବର୍ଷ ଡେଟ୍ ପରେ ଇଣ୍ଟରନେଟ୍ ସାଙ୍ଗ ସହ କରିଥିଲେ ବିବାହ !\n୪ ଜଣ ଟିଭି ଅଭିନେତ୍ରୀ, ଯେଉଁମାନେ ବର୍ତ୍ତମାନ ପର୍ଯ୍ୟନ୍ତ ଅଛନ୍ତି ଅବିବାହିତା !
